Sedlo za Lenivou

Sedlo za Lenivou () je horské sedlo pod hlavným hrebeňom Nízkych Tatier. Nachádza sa v strednej časti pohoria, nad Jarabou, severovýchodne od Brezna.

 Polohopis 
Leží v centre pohoria, na západe geomorfologického podcelku Kráľovohoľské Tatry a v ich časti Priehyba. Sedlo sa nachádza v blízkosti sedla Čertovica a oddeľuje hlavný nízkotatranský hrebeň a južne vybiehajúcu rázsochu Beňušky (). Severne sa nachádza Čertova svadba () a juhozápadne Lenivá () a zníženina prepája Širokú dolinu na západe a východne situovanú Bacúšsku dolinu. Voda z oblasti odteká týmito dolinami Bacúšskym potokom a Štiavničkou do rieky Hron.Kráľova hoľa, Letná turistická mapa 1:50 000, Vojenský kartografický ústav, š.p., Harmanec. 

Hrebeň patrí do Národného parku Nízke Tatry a vedie ním značená turistická magistrála Cesta hrdinov SNP, na ktorú sa tu pripája chodník z Braväcova.

Sedlo leží v Banskobystrickom kraji, v okrese Brezno a zasahuje na katastrálne územie obcí Jarabá a Bacúch.

 Prístup 
 po  červenej turistickej značke (Cesta hrdinov SNP):
 od severozápadu zo sedla Čertovica
 od severovýchodu z Bacúšskeho sedla
 po  zelenej značke od juhu z Braväcova

 Referencie 

 Pozri aj 
 Kráľovohoľské Tatry
 Priehyba (geomorfologická časť)
 Zoznam sediel v Nízkych Tatrách

 Externé odkazy 
 Poloha na turistickej mape

Kategória:Sedlá Nízkych Tatier